CELEX: 62019TN0001
Language: hr
Date: 2019-01-07 00:00:00
Title: predmet T-1/19: Tužba podnesena 7. siječnja 2019. — CJ protiv Suda Europske unije

13.5.2019   
            
            
               HR
            
            
               Službeni list Europske unije
            
            
               C 164/52
            
         
      Tužba podnesena 7. siječnja 2019. — CJ protiv Suda Europske unije
      (predmet T-1/19)
      (2019/C 164/56)
      Jezik postupka: engleski
      
         Stranke
      
      
         Tužitelj: CJ (zastupnik: V. Kolias, odvjetnik)
      
         Tuženik: Sud Europske unije
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  propust tuženika da anonimizira postupovne dokumente u kojima se tužitelj navodi poimence te koje su Opći sud i bivši Službenički sud objavili na internetu proglasi protivnim Ugovorima, podredno da protivnim Ugovorima proglasi njegov propust da nominalne verzije takvih dokumenata učini nedostupnima pružateljima usluga internetskog pretraživanja;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvim tužbenim razlogom, koji se temelji na povredi članka 20. Povelje Europske unije o temeljnim pravima, posebno se navodi da:
                  
                              —
                           
                           
                              je tužitelj podnio tužbe protiv svojeg bivšeg poslodavca pred bivšim Službeničkim sudom i Općim sudom;
                           
                        
                              —
                           
                           
                              su postupovni dokumenti o tim tužbama bili objavljeni uz navođenje tužiteljeva imena i da su dostupni pružateljima usluga internetskog pretraživanja poput Googlea;
                           
                        
                              —
                           
                           
                              pristup takvim pružateljima usluga internetskog pretraživanja bilo kojem korisniku Interneta u svijetu, uključujući trenutačnim i bilo kojim potencijalnim poslodavcima, olakšava profiliranje tužitelja;
                           
                        
                              —
                           
                           
                              iz takvog profiliranja proizlazi opasnost diskriminacije tužitelja;
                           
                        
                              —
                           
                           
                              je Sud Europske unije odlučio automatski anonimizirati objavljene postupovne dokumente za sve zahtjeve za prethodnu odluku koji se odnose na fizičke osobe i koji su zaprimljeni nakon 1. srpnja 2018.;
                           
                        
                              —
                           
                           
                              anonimizacija objavljenih postupovnih dokumenata za bilo koju drugu vrstu tužbi u skladu s Ugovorima ovisi o apsolutnoj diskreciji sudskih tijela Europske unije,
                           
                        
                              —
                           
                           
                              se fizičke osobe navedene u zahtjevima za prethodnu odluku koji su podneseni Sudu nakon 1. srpnja 2018. i tužitelj ne tretiraju jednako.
                           
                        
            
                  2.
               
               
                  Drugim tužbenim razlogom, koji se temelji na tvrdnji da je Opći sud povrijedio članak 8. Povelje Europske unije o temeljnim pravima, posebno se navodi da:
                  
                              —
                           
                           
                              je svrha objavljivanja postupovnih dokumenata, riječima Suda, „jamčiti obaviještenost građana i njihovo pravo na javnu raspravu”;
                           
                        
                              —
                           
                           
                              za postizanje te svrhe nije potrebno objavljivati verzije postupovnih dokumenata koji tužitelja poimence spominju ili, podredno, takve verzije učiniti dostupnima pružateljima usluga internetskog pretraživanja poput Googlea;
                           
                        
                              —
                           
                           
                              se propustom Općeg suda da okonča takvu praksu povređuju članak 4. stavak 1. točka (c) i članak 5. točka (a) Uredbe (EZ) br. 45/2001 Europskog parlamenta i Vijeća (1), podredno članak 4. stavak 1. točka (c) i članak 5. točka (a) Uredbe (EU) 2018/1725 Europskog parlamenta i Vijeća. (2)
                              
                           
                        
            
         (1)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL 2001., L 8, str. 1.) (SL, posebno izdanje na hrvatskom jeziku, poglavlje 13., svezak 34., str. 6.)
      
         (2)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (
         SL 2018., L 295, str. 39.)